KÚPNA ZMLUVA

uzatvorená podľa § 409 a nasl. zák. č. 513/1991 Zb. Obchodný zákonník, v znení neskorších predpisov (ďalej len „zmluva“)

čl. I. Zmluvné strany

**1. Kupujúci : Univerzitná nemocnica L. Pasteura Košice**

v zastúpení: MUDr. Ľuboslav Beňa, PhD, MPH, riaditeľ

sídlo: Rastislavova 43, 041 90 Košice, SR

IČO: 00 606 707

DIČ: 2021141969

IČ DPH: SK2021141969

Bankové spojenie: Štátna pokladnica, Radlinského 32, 810 05 Bratislava

IBAN: SK 06 8180 0000 0070 0028 0550

SWIFT: SPSRSKBA

Štátna príspevková organizácia zriadená Zriaďovacou listinou Ministerstva zdravotníctva SR č. 1842/1990-A/I-2 zo dňa 18. 12. 1990

**(ďalej len „kupujúci“)**

**2. Predávajúci :**

v zastúpení:

sídlo :

IČO:

DIČ:

IČDPH :

Bankové spojenie:

IBAN :

BIC/SWIFT:

Zapísaný v ................. ......... súdu ...................., odd: ..................., vložka č. .................

**(ďalej len „predávajúci“)**

## Čl. II. Úvodné ustanovenia

* 1. Kupujúci v rámci plnenia svojich úloh obstaráva tovar postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (**ďalej len „zák. č. 343/2015 Z. z.“).**
  2. Túto zmluvu uzatvára Kupujúci ako verejný obstarávateľ s Predávajúcim, ktorý je úspešným uchádzačom ako výsledok verejného obstarávania postupom zadávania nadlimitnej zákazky podľa § 66 ods. 7 písm. b/ zák. č. 343/2015 Z. z. realizovanej prostredníctvom systému elektronického verejného obstarávania JOSEPHINE zverejnenej vo Vestníku verejného obstarávania č. ................... zo dňa ............................... pod. zn,. .................na predmet zákazky s názvom **„Servoventilátory „** (**ďalej len „verejné obstarávanie“)** v súlade s  ponukou predávajúceho zo dňa ...............

Interné evidenčné číslo verejného obstarávania Kupujúceho : UNLP – 2024-64-NZ

* 1. Kupujúci je poskytovateľom zdravotnej starostlivosti podľa zák. č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.
  2. Predávajúci prehlasuje, že je oprávnený disponovať s tovarom v zmysle tejto zmluvy.
  3. Na financovanie plnenia tejto zmluvy boli kupujúcemu pridelené kapitálové výdavky zo štátneho rozpočtu ( MZ SR - List č. S15198-2024-OVV-1 zo dňa 8.2.2024). Zákazka, ktorá je predmetom plnenia zmluvy bude hradená z pridelených kapitálových výdavkov štátu (čl. V. bod 6 tejto zmluvy).

## Čl. III. Predmet zmluvy

* 1. Predávajúci sa touto zmluvou zaväzuje dodať kupujúcemu tovar podľa bodu 2. tohto článku a previesť na neho vlastnícke právo k tomuto tovaru a kupujúci sa zaväzuje zaplatiť za tovar kúpnu cenu podľa tejto zmluvy.
  2. **Tovarom** pre účely tejto zmluvy **je 20 kusov servoventilátorov,** ktorých technická špecifikácia je uvedená v **Prílohe č. 1 tejto zmluvy (ďalej len „tovar“).**
  3. **Dodanie tovaru zahŕňa :** dodanie/dopravu do miesta plnenia, vyloženie v mieste plnenia, vybalenie a likvidácia obalov, v ktorých bol tovar dodaný, kompletizácia a inštalácia tovaru s následným uvedením do prevádzky , odskúšanie funkčnosti a prevádzkyschopnosti dodaného tovaru, vykonanie prvej úradnej skúšky (preberacej skúšky), odborné zaškolenie personálu kupujúceho na obsluhu a údržbu tovaru, dodanie užívateľskej dokumentácie k tovaru potrebnej pre riadne používanie tovaru na určený účel v súlade so všetkými právnymi predpismi SR a to najmä : Užívateľskej príručky v slovenskom jazyku / Návod na použitie/obsluhu prístroja v slovenskom jazyku, prospektový materiál s popisom technických vlastností tovaru, Vyhlásenie o zhode, CE Certifikát úradne preložený do slovenského jazyka, záručný list, poskytovanie autorizovaného záručného servisu počas celej záručnej doby a vykonávanie všetkých preventívnych prehliadok a kontrol, ktoré sú stanovené právnymi predpismi SR a predpísané výrobcom na tovar počas celej záručnej doby. Predávajúci v **Prílohe č. 4 tejto zmluvy,** predloží kupujúcemu zoznam a kontaktné údaje servisných stredísk predávajúceho a kontaktné údaje na Klientske pracovisko predávajúceho (Hotline, Hepldesk, Call centrum).Klientske pracovisko predávajúceho je povinné poskytovať kupujúcemu technickú telefonickú podporu a poradenstvo 24 hodín denne 7 dni v týždni.

4. Tovar sa dodáva za účelom poskytovania zdravotnej starostlivosti kupujúcim.

5. Porušenie povinnosti uvedených v tomto článku je považované za porušenie zmluvy podstatným spôsobom.

## Čl. IV. Dodacie podmienky

1. Predávajúci sa zaväzuje dodať tovar podľa článku III. bod 2. a bod 3. tejto zmluvy kupujúcemu do 90 kalendárnych dní odo dňa účinnosti tejto zmluvy. Konkrétny termín dodania tovaru ( len v pracovných dňoch od 8,00 hod. do 14,30 hod.) oznámi predávajúci kupujúcemu najmenej 5 (päť) pracovných dní vopred, a to písomne na e-mailovú adresu : ozt@unlp.sk a telefonicky na tel. č. +421 55 6153079, +421 55 6153194.
2. Miesto dodania tovaru sú pracoviská kupujúceho **a to :**

a/ 10 kusov - I. klinika anestéziológie a intenzívnej medicíny, areál pracovísk kupujúceho Trieda SNP 1, Košice,

b/ 10 kusov – Oddelenie anestéziológie a intenzívnej medicíny , areál pracovísk kupujúceho Rastislavova 43,Košice.

1. Predávajúci je povinný dodať tovar podľa špecifikácie uvedenej v Prílohe č. 1 tejto zmluvy nový, nepoužívaný, nerepasovaný, nevystavovaný, v bezchybnom stave, ktorý zodpovedá všetkým platným právnym predpisom na území SR, v originálnom balení a kompletný v rozsahu podľa čl. III. bod 2 tejto zmluvy (nie po častiach).

4. Dodanie tovaru do miesta dodania potvrdzuje kupujúci písomne, a to podpísaním preberacieho protokolu/dodacieho listu ( vyžaduje sa preberací protokol pre každé miesto dodania osobitne). V **Preberacom protokole/dodacom liste** sa potvrdzuje druh, množstvo, vyhotovenie a kompletnosť dodaného tovaru podľa špecifikácie uvedenej **v Prílohe č. 1 tejto zmluvy**. V prípade zistenia vád tovaru pri jeho prevzatí je kupujúci oprávnený tovar neprevziať.

5. Osobou oprávnenou na prevzatie tovaru za kupujúceho (oprávnený na podpísanie Preberacieho protokolu/dodacieho listu) je: určený zamestnanec Oddelenia zdravotníckej techniky, e-mail adresa: [ozt@unlp.sk](mailto:ozt@unlp.sk), tel. č. + 421 55 6153079, + 421 55 6153194.

6. Kupujúci je povinný podať správu predávajúcemu o vadách tovaru bez zbytočného odkladu po tom, čo sa vady mohli zistiť.

7. Kupujúci je oprávnený odmietnuť prevzatie tovaru, ak technické a funkčné parametre dodaného tovaru nezodpovedajú špecifikácií tovaru uvedenej v Prílohe č. 1 tejto zmluvy. Dodaný tovar musí byť zhodný s jeho špecifikáciou v Prílohe č. 1 tejto zmluvy, ktorá je obsahom zhodná so špecifikáciou tovaru uvedenou v  ponuke predloženej predávajúcim vo verejnom obstarávaní.

8. O inštalácií, odskúšaní a uvedení tovaru do prevádzky v mieste dodania spíšu zmluvné strany **Inštalačný protokol**.Inštalačný protokol sa samostatne nevyhotovuje, ak predávajúci tovar inštaluje ihneď pri jeho dodaní a Inštalačný protokol je súčasťou Preberacieho protokolu.

9. Zaškolenie zamestnancov kupujúceho o obsluhe a údržbe tovaru je predávajúci povinný realizovať najneskôr pri uvedení tovaru do prevádzky v mieste dodania. O zaškolení spíšu zmluvné strany **Protokol o zaškolení**, s uvedením menného zoznamu zaškolených osôb; zaškolenie potvrdzujú zaškolené osoby svojim podpisom na protokole o zaškolení.

10. Predávajúci je povinný tovar nainštalovať a uviesť do prevádzky najneskôr do 7 (sedem)kalendárnych dní odo dňa jeho dodania kupujúcemu do miesta dodania podľa bodu 2. tohto článku. Predávajúci je povinný dodať a nainštalovať tovar na miesto dodania tovaru na vlastné náklady. Kupujúci je povinný poskytnúť predávajúcemu potrebnú súčinnosť a umožniť uvedenie tovaru do prevádzky v termíne podľa tohto bodu, ak sa zmluvné strany nedohodnú inak.

11. Predávajúci je povinný spolu s tovarom dodať kupujúcemu aj príslušnú dokumentáciu k tovaru.

12. Splnením dodávky predávajúcim sa rozumie dodanie tovaru predávajúcim v súlade s touto zmluvou a špecifikáciou tovaru podľa  Prílohy č. 1. tejto zmluvy, predloženie príslušnej dokumentácie, podpísanie Preberacieho protokolu/dodacieho listu, Inštalačného protokolu a Protokolu o zaškolení.

13. Kupujúci je povinný, najneskôr ku dňu dodania tovaru do miesta dodania, pripraviť miesto dodania tak, aby predávajúci mohol riadne a včas nainštalovať, odskúšať a uviesť tovar do prevádzky. Predávajúci je povinný do 3 (troch) kalendárnych dní odo dňa účinnosti tejto zmluvy predložiť kupujúcemu technickú špecifikáciu tovaru a písomnú špecifikáciu ním požadovanej **technickej pripravenosti miesta dodania,** ak je potrebné pre riadne dodanie a inštaláciu tovaru pripraviť miesto dodania. V prípade realizácie technickej pripravenosti podľa požiadavky predávajúceho, je predávajúci povinný v Inštalačnom protokole písomne potvrdiť, že technická pripravenosť miesta inštalácie zodpovedá jeho požiadavkám a je vhodná pre inštaláciu tovaru.

14. Porušenie povinnosti uvedených v tomto článku je považované za porušenie zmluvy podstatným spôsobom.

## Čl. V. Doba platnosti zmluvy

* 1. Zmluva sa uzatvára na dobu určitú t.j. na jeden obchodný prípad, odo dňa účinnosti tejto zmluvy do doby splnenia dodávky podľa čl. IV. bod 12. tejto zmluvy, okrem ustanovení tejto zmluvy, ktoré upravujú právne vzťahy zmluvných strán aj po splnení dodávky podľa čl. IV. bod 12. tejto zmluvy.
  2. Táto kúpna zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
  3. Zmluvný vzťah založený touto zmluvou je možné ukončiť:

a/ písomnou dohodou zmluvných strán,

b/ odstúpením od zmluvy z dôvodov uvedených v zákone alebo tejto zmluve.

* 1. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nepočíta.
  2. Kupujúci je oprávnený od zmluvy odstúpiť z nasledovných dôvodov:

a/ ak predávajúci nedodá tovar v súlade s touto zmluvou (čl. IV. bod 12. tejto zmluvy),

b/ ak kupujúci po dodaní tovaru alebo po predložení príslušnej dokumentácie k tovaru nadobudne dôvodnú pochybnosť o tom, že tovar zodpovedá špecifikácií uvedenej v prílohe č. 1 tejto zmluvy alebo dôvodnú pochybnosť o dôveryhodnosti, správnosti alebo pravdivosti predloženej príslušnej dokumentácií k tovaru.

c/ ak predávajúci poruší zmluvu podstatným spôsobom podľa ustanovení tejto zmluvy,

d/ ak predávajúci písomne oznámi, že nie je schopný dodať tovar za podmienok uvedených v tejto zmluve alebo že z akéhokoľvek dôvodu tovar podľa tejto zmluvy nedodá,

e/ ak predávajúci poskytne nepravdivé vyhlásenie alebo zavádzajúce informácie vzťahujúce sa na tovar alebo osobu predávajúceho.

6. Kupujúci je oprávnený odstúpiť od zmluvy ( keďže zákazka, ktorá je predmetom zmluvy je kapitálovým výdavkom hradeným zo štátneho rozpočtu - čl. II. bod 5.tejto zmluvy), ak poskytovateľ finančných prostriedkov (príslušný orgán štátnej správy - ministerstvo), ktorý má realizovať jej financovanie neposkytol finančné prostriedky z akéhokoľvek dôvodu alebo bez uvedenia dôvodu na realizáciu tejto zákazky alebo už poskytnuté finančné prostriedky na realizáciu tejto zákazky verejnému obstarávateľovi odňal. Zmluvné strany sa dohodli, že v prípade odstúpenia od zmluvy z dôvodu, ktorý je uvedený v tomto bode, nevzniká žiadnej zo zmluvných strán nárok na akékoľvek finančné plnenie.

## Čl. VI. Kúpna cena a platobné podmienky

* 1. Kúpna cena tovaru je stanovená vzájomnou dohodou zmluvných strán podľa zákona č. 18/1996 Z. z. o cenách, v znení neskorších predpisov , takto:

Kúpna cena za dodaný tovar podľa tejto zmluvy je ................. € bez DPH, slovom: ...................................... eur a ................... centov.

K uvedenej kúpnej cene sa pripočítava DPH v zákonom stanovenej sadzbe 20 % vo výške ..................... slovom: ............................ eur a ................. centov.

**Celková kúpna cena za dodaný tovar podľa tejto zmluvy je ................................ € s DPH,** slovom: ................................. eur a ....................... centov.

Kalkulácia ceny (cena jednotlivých položiek) dodaného tovaru, vrátane príslušenstva k tovaru je uvedená **v Prílohe č. 2 tejto zmluvy.**

* 1. Kúpna cena podľa tohto článku je cenou za nový, nepoužívaný, nerepasovaný, nevystavovaný, kompletný a funkčne bezchybný tovar. V uvedenej celkovej kúpnej cene podľa bodu 1. tohto článku je zahrnuté: cena tovaru, clo, dopravné náklady, náklady na inštaláciu a uvedenie do prevádzky, zaškolenie zamestnancov o obsluhe a údržbe tovaru, príslušná dokumentácia, opravy, servis a údržba tovaru, vrátane náhradných dielov a ďalších nákladov s tým spojených počas celej záručnej doby a všetky ostatné finančné náklady spojené s dodaním tovaru kupujúcemu.
  2. Právo na zaplatenie celkovej kúpnej ceny vzniká predávajúcemu riadnym splnením jeho záväzkov spôsobom uvedeným v čl. IV. bod 12. tejto zmluvy. Kupujúci neposkytne predávajúcemu na plnenie tejto zmluvy žiadne preddavky, ani zálohu.
  3. Kupujúci je povinný uhradiť kúpnu cenu za tovar podľa tohto článku na základe faktúry vystavenej predávajúcim bezhotovostným bankovým prevodom na účet predávajúceho podľa čl. I. bod 2. tejto zmluvy. Lehota splatnosti faktúry je 60 kalendárnych dní odo dňa doručenia faktúry kupujúcemu.

5. Predávajúci je povinný vystaviť faktúru kupujúcemu do 15 dní od dňa riadneho dodania tovaru podľa čl. IV. bod 12. tejto zmluvy, najneskôr však do piateho pracovného dňa v mesiaci nasledujúceho po mesiaci, v ktorom bol tovar dodaný. Faktúra musí obsahovať náležitosti podľa platných právnych predpisov SR v čase fakturácie. V prípade, že doručená faktúra nebude vystavená správne, je kupujúci oprávnený predmetnú faktúru vrátiť predávajúcemu. Predávajúci je povinný vystaviť novú faktúru a doručiť ju kupujúcemu.

6. Vlastnícke právo k tovaru nadobudne kupujúci až úplným zaplatením celkovej kúpnej ceny podľa tohto článku.

* 1. Za deň úhrady celkovej kúpnej ceny sa považuje deň jej odpísania z účtu kupujúceho.

## Čl. VII. Reklamácia tovaru, vady tovaru, zodpovednosť za vady

1. Predávajúci ručí za vlastnosti tovaru počas záručnej doby, ktorá bola predávajúcim stanovená na najmenej 24 mesiacov; táto záručná doba začína plynúť odo dňa riadneho splnenia dodávky podľa čl. IV. bod 12. tejto zmluvy. Záruka sa predlžuje automaticky o dobu, po ktorú tovar nemohol byť v záručnej dobe plne používaný z dôvodu vady.
2. V záručnej dobe je predávajúci povinný poskytovať bezplatný autorizovaný záručný servis, najmä :

a/ bezplatne odstrániť všetky vady dodaného tovaru, t. j. uviesť tovar do stavu plnej prevádzky a využiteľnosti vzhľadom k jeho technickým parametrom,

b/ zabezpečovať bezplatnú údržbu a opravy tovaru, vrátane bezplatnej dodávky a výmeny potrebných náhradných dielov a súčiastok, vrátane demontáže, odvozu a likvidácie použitého a nepotrebného spotrebného materiálu, náplní a náhradných dielov,

c/vykonávať pravidelné technické kontroly a servisné prehliadky vo výrobcom predpísanom rozsahu a intervale podľa servisného manuálu, najmenej však jedenkrát ročne, pričom poslednú takúto kontrolu/servisnú prehliadku je predávajúci povinný vykonať najviac jeden mesiac pred koncom záručnej doby a bezplatne odstrániť všetky zistené vady a nedostatky nezavinené kupujúcim,

d/ vykonať validáciu, kalibráciu tovaru a bezpečnostnú technickú kontrolu s periodicitou podľa odporúčaní výrobcu tovaru, najmenej však 1-krát ročne, ak validáciu, kalibráciu a bezpečnostnú technickú kontrolu tovar vyžaduje,

e/ vykonanie štandardných vylepšení prístrojov odporúčaných a predpísaných výrobcom prístrojov, vrátane vykonania servisných aktualizácií tzv. servisný update softwarového vybavenia prístrojov,

f/ vykonanie ďalších servisných úkonov a činností predpísaných príslušnými právnymi predpismi a aplikovateľnými normami,

g/ v rámci autorizovaného záručného servisu predávajúci zabezpečuje bezplatné vykonanie servisných prác (servisné hodiny) a dojazdy servisného technika do miesta inštalácie prístrojov,

h/ vykonanie akýchkoľvek neplánovaných opráv a údržby, ktoré nevyplývajú vo servisného plánu výrobcu prístrojov, ak takáto oprava je nevyhnutná na zabezpečenie prevádzky prístroja, vrátane generálnej opravy.

1. Zmluvné strany sa dohodli, že v prípade vady tovaru počas záručnej doby, má kupujúci právo požadovať a predávajúci povinnosť bezplatne odstrániť vady tovaru, vrátane, nie však len, všetkých prác spojených s opravami tovaru, dodávky náhradných dielov nutných k bezchybnému prevádzkovaniu tovaru, poradenskej starostlivosti o inštalovaný tovar, dodávky funkčného príslušenstva k tovaru, ktorého nefunkčnosť nie je zavinená kupujúcim.
2. Záruka na tovar podľa tohto článku platí za predpokladu, že kupujúci tovar používa a obsluhuje s príslušnou starostlivosťou podľa inštrukcií obsiahnutých v príslušnej dokumentácii k tovaru.
3. Počas záručnej doby je servisný technik predávajúceho povinný **nastúpiť na odstránenie vady** v mieste inštalácie tovaru do 24 hodín od nahlásenia vady na tovare, v pracovný deň medzi 7:00 a 16:00 hod. a pokiaľ bola vada nahlásená po 16,00 hod nastúpiť na odstránenie vady do 12:00 hod. nasledujúceho pracovného dňa; v prípade nahlásenia vady v nie pracovný deň je povinný nastúpiť na odstránenie vady do 12:00 hod. nasledujúceho pracovného dňa. Predávajúci je povinný nahlásiť príchod servisného technika kontaktnej osobe kupujúceho (čl. IX. bod 9. tejto zmluvy).
4. Predávajúci je povinný počas záručnej doby **odstrániť vady** v nasledujúcich lehotách od nástupu na opravu podľa bodu 5. tohto článku:

a) oprava vady, pri ktorej nie je potrebná dodávka náhradného dielu do 48 hodín,

b) oprava vady s dodávkou náhradného dielu do 72 hodín.

1. V prípade, ak odstránenie vady nevyžaduje príchod servisného technika predávajúceho do miesta inštalácie tovaru, je predávajúci oprávnený zabezpečiť odstránenie vady / poruchy pomocou vzdialeného prístupu. Predávajúci je oprávnený začať odstraňovať vadu formou vzdialeného prístupu v lehote najneskôr do dvanástich (12) hodín od nahlásenia v pracovný deň medzi 7:00 a 16:00 hod., alebo do 12:00 hod. nasledujúceho pracovného dňa, pokiaľ vada bola nahlásená po 16:00 hod. pracovného dňa alebo počas dňa, ktorý nie je pracovným dňom.
2. Predávajúci neručí za vady spôsobené nesprávnou manipuláciou a obsluhou zamestnancami kupujúceho..
3. Kupujúci sa zaväzuje, že  vady tovaru uplatní bezodkladne po ich zistení. Ohlásenie vady tovaru za kupujúceho oznámi predávajúcemu oprávnená osoba kupujúceho. Osobou oprávnenou za kupujúceho reklamovať tovar a žiadať odstránenie vady počas záručnej doby je určený zamestnanec Oddelenia zdravotníckej techniky, e-mail adresa: [ozt.servis@unlp.sk](mailto:ozt.servis@unlp.sk), tel. č. +421 55 615 31 95.
4. Kupujúci je povinný vady tovaru nahlásiť predávajúcemu písomne na e-mail adresu: .......................................................Za moment nahlásenia vady sa považuje moment prijatia e-mailovej správy predávajúcim.
5. Predávajúci je povinný zabezpečovať autorizovaný záručný servis len odborne kvalifikovanými vyškolenými osobami v súlade so známymi a najnovšími poznatkami výrobcu prístrojov.
6. Autorizovaný záručný servis vykonáva/zabezpečuje predávajúci na mieste inštalácie prístroja, v prípade, že je vhodnejšie vykonať tento autorizovaný záručný servis na inom mieste ( napr. na pracovisku predávajúceho), odvoz prístroja sa vykoná na náklade predávajúceho pri poskytnutí súčinnosti kupujúceho.
7. Predávajúci prehlasuje, že garantuje dodanie všetkých náhradných dielov na ním dodaný tovar počas najmenej 10 (desiatich) rokov odo dňa inštalácie tovaru.
8. Predávajúci je povinný počas doby nefunkčnosti tovaru z dôvodu jeho opravy zabezpečiť/poskytnúť/ dodať kupujúcemu na čas vykonania opravy a plného sfunkčnenia tovaru náhradný tovar, ktorý je svojimi technickými parametrami zhodný s tovarom.
9. Zmluvné strany nezodpovedajú za neplnenie zmluvných povinností podľa tejto zmluvy v prípade, že toto neplnenie je spôsobené okolnosťami vylučujúcimi zodpovednosť. Tá zmluvná strana, ktorá , ktorá sa odvoláva na okolností vylučujúce zodpovednosť, je povinná to oznámiť druhej zmluvnej strane najneskôr do 5 kalendárnych dní od dňa vzniku tejto okolnosti a môže požiadať o prípadnú úpravu zmluvných podmienok tejto zmluvy, pričom je povinná existenciu tejto okolnosti riadne preukázať. Pokiaľ sa zmluvné strany na úprave/zmene zmluvy nedohodnú je zmluvná strana, ktorá sa dovoláva okolnosti vylučujúce zodpovednosť oprávnená od tejto zmluvy odstúpiť.

## Čl. VIII. Majetkové sankcie

* 1. V prípade nedodržania podmienok plnenia uvedených v čl. IV. tejto zmluvy zo strany predávajúceho je kupujúci oprávnený vyúčtovať a predávajúci je povinný zaplatiť za každý jednotlivý prípad porušenia zmluvných podmienok zmluvnú pokutu vo výške 5 % z kúpnej ceny bez DPH za tovar nedodaný podľa zmluvných podmienok uvedených v čl. IV tejto zmluvy. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
  2. V prípade porušenie povinnosti kupujúceho podľa čl. VI. bod 4 tejto zmluvy t.j. neuhradenie faktúry v lehote splatnosti je predávajúci oprávnený uplatniť si nárok na zaplatenie úroku z omeškania vo výške podľa platných právnych predpisov SR. Úroky z omeškania sú splatné v lehote do 30 kalendárnych dní odo dňa doručenia faktúry kupujúcemu.
  3. V prípade nedodržania podmienok plnenia uvedených v čl. VII. tejto zmluvy, okrem bodu 13., zo strany predávajúceho je kupujúci oprávnený vyúčtovať a predávajúci je povinný zaplatiť za každý jednotlivý prípad porušenia zmluvných podmienok zmluvnú pokutu vo výške 1 000,00 €, slovom: jedentisíc eur. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
  4. V prípade nedodržania podmienok plnenia uvedených v čl. VII. bod 13. tejto zmluvy zo strany predávajúceho je kupujúci oprávnený vyúčtovať a predávajúci je povinný zaplatiť za každý jednotlivý prípad porušenia zmluvných podmienok zmluvnú pokutu vo výške 1 000,00 €, slovom: jedentisíc eur. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu
  5. Zmluvné strany sa dohodli, že v prípade, ak predávajúci poruší povinnosti uvedené v čl. IX. bod 2. a/alebo 3. tejto zmluvy je povinný uhradiť kupujúcemu zmluvnú pokutu vo výške 10 % z  kúpnej ceny bez DPH, ktorá ako pohľadávka bola predmetom postúpenia alebo iného právneho úkonu, ktorým došlo k zmene v osobe veriteľa. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
  6. Zmluvné strany sa dohodli, že v prípade, ak predávajúci poruší povinnosti uvedené v čl. IX. bod 11. tejto zmluvy je povinný uhradiť kupujúcemu zmluvnú pokutu vo výške 500,00 €, slovom: päťsto eur, za každý jednotlivý prípad porušenia zmluvných povinností. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
  7. Uplatnením majetkových sankcii podľa tohto článku nie je dotknuté právo poškodenej zmluvnej strany na náhradu škody spôsobenej porušením povinností, na ktorú sa vzťahuje majetková sankcia; majetková sankcia sa nezapočíta na náhradu škody.

## Čl. IX. Osobitné ustanovenia

* 1. Zmluvné strany sa zaväzujú oznámiť druhej zmluvnej strane všetky zmeny údajov dôležitých pre bezproblémové plnenie zmluvy.
  2. Zmluvné strany sa dohodli, že pohľadávku, ktorá vznikne z tohto zmluvného vzťahu predávajúcemu ako veriteľovi, predávajúci nepostúpi tretej osobe bez predchádzajúceho písomného súhlasu kupujúceho ako dlžníka. Písomný súhlas za kupujúceho je oprávnený vydať len jeho štatutárny orgán. Postúpenie pohľadávok predávajúcim bez predchádzajúceho písomného súhlasu kupujúceho je neplatné s odkazom na § 525 ods. 2 zák. č. 40/1964 Zb. Občiansky zákonník, v znení neskorších predpisov. Porušenie povinností uvedené v tomto bode je považované za porušenie zmluvy podstatným spôsobom.
  3. Predávajúci sa zaväzuje, že nevykoná bez predchádzajúceho písomného súhlasu kupujúceho ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe predávajúceho ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu predávajúcemu ako veriteľovi a kupujúcemu ako dlžníkovi. Zmluvné strany sa dohodli, že akýkoľvek právny úkon predávajúceho ako veriteľa vedúci k zmene v osobe veriteľa je bez predchádzajúceho písomného súhlasu kupujúceho ako dlžníka absolútne neplatný. Súhlas za kupujúceho je oprávnený vydať len jeho štatutárny orgán. Porušenie povinnosti uvedené v tomto bode je považované za porušenie zmluvy podstatným spôsobom.

4. Predávajúci sa zaväzuje, že

a/ nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy;

b/ všetky informácie a písomné dokumenty, ktoré budú na základe tejto Zmluvy vypracované, bude považovať za dôverné, a to bez časového obmedzenia aj po ukončení platnosti tejto Zmluvy;

c/ informácie a podklady poskytnuté kupujúcim alebo tretími osobami pre plnenie predmetu tejto Zmluvy nepoužije na iný účel ako je plnenie tejto Zmluvy,

d/ bude zachovávať mlčanlivosť o všetkých informáciách získaných v súvislosti s touto zmluvou alebo získaných pri plnení tejto zmluvy, a tieto informácie nebude zverejňovať, ani žiadnym spôsobom rozširovať.

5. Predávajúci nie je oprávnený previesť alebo postúpiť práva a povinnosti z tejto zmluvy tretej osobe bez predchádzajúceho písomného súhlasu kupujúceho. Postúpenie práv a povinností bez predchádzajúceho písomného súhlasu objednávateľa je neplatné.

6. Predávajúci je povinný, v zmysle zák. č. 18/2018 Z. z. o ochrane osobných údajov a  o  zmene a doplnení niektorých zákonov, zabezpečiť ochranu osobných údajov osôb, ktoré kupujúci pri svojej činnosti spracúva a s ktorými môže prísť predávajúci, zamestnanci predávajúceho a tretie osoby vo vzťahu k predávajúcemu, do styku pri vykonávaní činnosti podľa tejto zmluvy. Predávajúci je povinný poučiť o povinnosti mlčanlivosti zamestnancov predávajúceho a všetky tretie osoby, ktoré v  mene predávajúceho budú vykonávať činnosti alebo sa akýmkoľvek spôsobom budú zúčastňovať na plnení tejto zmluvy predávajúcim.

7. Predávajúci sa zaväzuje strpieť výkon kontroly/auditu/ v súvislosti s dodávaným tovarom a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

8. Kontaktná osoba predávajúceho pre účely plnenia tejto zmluvy je: ......................................, tel. kontakt: ....................................., e-mail adresa: .............................

9. Kontaktná osoba kupujúceho pre účely plnenia tejto zmluvy je určený zamestnanec Oddelenia zdravotníckej techniky, e-mail adresa: [ozt@unlp.sk](mailto:ozt@unlp.sk), tel. č.: + 421 55 6153079,

+ 421 55 6153194.

10. Predávajúci berie na vedomie, že kupujúci zverejní túto zmluvu (ako aj jej dodatky) ako povinne zverejňovanú zmluvu v Centrálnom registri zmlúv vedenom Úradom vlády SR v súlade so zák. č. 546/2010 Z. z.

11. Predávajúci je oprávnený zabezpečiť časť plnenia predmetu tejto zmluvy prostredníctvom svojich **subdodávateľov,** pričom predávajúci:

a/ je povinný plnenie tejto zmluvy zadať len subdodávateľovi uvedenému v Prílohe č. 3 tejto zmluvy s rozsahom jeho plnenia uvedeným vo verejnom obstarávaní;

b/ garantuje spôsobilosť každého zo subdodávateľov uvedených v Prílohe č. 3 tejto zmluvy, pre plnenie predmetu tejto zmluvy;

c/ zodpovedá za celé a riadne plnenie tejto zmluvy počas celej doby platnosti tejto zmluvy a to bez ohľadu na to, či predávajúci použil na plnenie predmetu zmluvy subdodávky alebo nie, v akom rozsahu a za akých podmienok. Kupujúci nenesie žiadnu zodpovednosť a nemá žiadne povinnosti vyplývajúce z tejto zmluvy voči subdodávateľom predávajúceho.

d/ je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto Zmluva týka písomne oznámiť kupujúcemu akúkoľvek zmenu údajov o subdodávateľovi a to do piatich pracovných dní odo dňa, kedy táto skutočnosť nastala;

e/ je povinný do piatich pracovných dní odo dňa uzatvorenia zmluvy so subdodávateľom predložiť kupujúcemu aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia). Zoznam subdodávateľov je uvedený **Prílohe č. 3** tejto Zmluvy.

Na zmenu v zozname subdodávateľov t.j. zmenu Prílohy č. 3 tejto zmluvy sa vyžaduje uzatvorenie dodatku k tejto Zmluve. Porušenie povinností predávajúceho uvedených v tomto bode sa považuje za podstatné porušenie tejto zmluvy.

Predávajúci zodpovedá za plnenie tejto zmluvy alebo jej časti subdodávateľom tak, akoby plnenie zmluvy realizoval sám (osobne).

12. Predávajúci vyhlasuje, že v prípade, ak mu v súvislosti s uzatvorením tejto zmluvy vznikla povinnosť byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZoRPVS“), je ku dňu uzatvorenia tejto zmluvy zapísaný v registri partnerov verejného sektora, ktorého správcom a prevádzkovateľom je Ministerstvo spravodlivosti Slovenskej republiky.

## Čl. X. Záverečné ustanovenia

* 1. Meniť a dopĺňať túto zmluvu je možné len na základe dohody oboch zmluvných strán a to vo forme písomného dodatku. Dodatok k tejto zmluve nesmie byť uzatvorený v rozpore s ust. zák. č. 343/2015 Z. z.
  2. Právne vzťahy neupravené touto zmluvou sa riadia najmä príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ďalšími súvisiaci právnymi predpismi SR.
  3. Zmluva je vyhotovená v troch vyhotoveniach, z ktorého jedno vyhotovenie dostane predávajúci a dve vyhotovenia kupujúci.
  4. Neoddeliteľnou súčasťou zmluvy sú:

Príloha č. 1. - Technická špecifikácia tovaru,

Príloha č. 2. - Cena, položkovitý rozpočet tovaru,

Príloha č. 3. - Zoznam subdodávateľov,

Príloha č. 4 . - Zoznam a kontaktné údaje servisných stredísk predávajúceho a kontaktné údaje na Klientske pracovisko predávajúceho (Hotline, Hepldesk, Call centrum).

V Košiciach, dňa: ....................... V .........................., dňa: ...............

Kupujúci : Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ľuboslav Beňa, PhD, MPH, riaditeľ

Univerzitná nemocnica L. Pasteura Košice

**Príloha č. 1 - Technická špecifikácia tovaru**

**Predmet plnenia – tovar: Servoventilátory**

**Evidenčné číslo verejného obstarávania kupujúceho : UNLP- 2024-64-NZ**

**Značka/typ/model:**

**Rok výroby:**

|  |  |
| --- | --- |
| **Technická špecifikácia predmetu zmluvy** | |
|
| 1. | Prístrojová technika určená pre invazívnu i neinvazívnu ventilačnú podporu. |
| 2. | Prístroj vybavený konvenčnými a pokročilými inteligentnými ventilačnými režimami. |
| 3 | Prístroj v kompaktnom a jednoducho transportovateľnom vyhotovení. |
| 4 | Uhlopriečka užívateľského farebného dotykového displeja minimálne 15" |
| 5. | Dotyková obrazovka (displej) s funkciou pre denný a nočný režim. |
| 6 | Výdrž batérie bez napojenia na elektrickú sieť minimálne 60 minút |
| 7 | Určený pre plnohodnotnú dlhodobú ventiláciu detí a dospelých. |
| 8 | Konštrukčné a softvérové vyhotovenie prístroja umožňujúce nastavenie a používanie konvenčných a pokročilých ventilačných režimov, podporných technológií pre ventilačnú podporu dospelých a detských pacientov. |
| 9 | Konštrukčné a softvérové vyhotovenie prístroja umožňujúce ventiláciu všetkých vekových kategórií s voliteľným typom ventilácie pre novorodenca (minimálne formou opcie), dieťa a dospelého pacienta všetkých hmotnostných kategórií s možnosťou diferenciácie pohlavia – muž / žena, nakoľko uvedené parametre sú používané na korekciu prepočtov - kalkulácii určitých parametrov. |
| 10 | Konštrukčné vyhotovenie prístroja zabezpečujúce jeho pohon s prívodmi plynov z centrálnych rozvodov pre kyslík a vzduch alebo aj bez potreby prívodu stlačeného vzduchu z centrálneho rozvodu medicinálnych plynov , v danom prípade sa požaduje turbínový pohon so zárukou na turbínu do konca životnosti ventilátora alebo zabudovaný kompresor so zárukou do konca životnosti ventilátora ako súčasť dodávky. |
| 11 | Softvérové vyhotovenie prístroja umožňujúce zadávanie výšky pacienta a hmotnosti s výpočtom IBW pre optimálnu, protektívnu a bezpečnú ventiláciu. |
| 12 | Softvérové vyhotovenie prístroja zabezpečujúce parametrické nastavenie jednotlivých ventilačných režimov v súlade s ventilačnými potrebami aktuálneho pacienta formou zadávania údajov o pacientovi - hmotnosti a výšky pacienta. |
| 13 | Požaduje sa: možnosť dovybavenia systému novými technológiami, intuitívne ovládanie ventilačnej jednotky, jednoduchá manipuláciu s kompletne zostaveným prístrojom, priestorová nenáročnosť prístroja, bezpečná manipulácia a presun. |
| 14 | Požaduje sa funkcia ovládania parametrov ventilačnej terapie pomocou: mechanického otočného/potvrdzovacieho tlačidla, mechanických tlačidiel priamej voľby alebo ovládanie formou dotykovej obrazovky alebo kombináciou uvedených ovládacích prvkov. |
| 15 | Softvérové vyhotovenie prístroja s obsahom integrovaného systému nápovedy s grafickým zobrazením. |
| 16 | Požaduje sa možnosť zablokovania dotykovej funkcie obrazovky prístroja pre zabránenie náhodných zmien ventilačných parametrov v priebehu dezinfekcie a transportu ventilačnej techniky. |
| 17 | Softvérové vyhotovenie prístroja zabezpečujúce kontinuálne zobrazovanie aktuálnych riadiacich parametrov ventilácie a monitorovaných/vypočítaných hodnôt na displeji prístroja. |
| 18 | Konštrukčné vyhotovenie prístroja umožňujúce odnímanie displeja od tela ventilátora s funkcionalitou vzdialeného monitorovania a vzdialeného riadenia ventilačnej terapie pacienta zo vzdialenosti min. 2,8 m od prístroja umelej pľúcnej ventilácie. |
| 19 | Konštrukčné vyhotovenie prístroja umožňujúce jeho rozdeliteľnosť na samostatné časti s podmienkou zachovania plnej funkčnosti prístroja ako celku. Prístroj rozdeliteľný na samostatné časti: monitorovací panel, ventilačná jednotka, prevozný stojan. |
| 20 | Požaduje sa ovládací panel prístroja umožňujúci presné a bezpečné nastavovanie a riadenie jednotlivých ventilačných parametrov. |
| 21 | Konštrukčné a softvérové vyhotovenie prístroja umožňujúce konfiguráciu dotykovej obrazovky prístroja užívateľom v súlade s jeho aktuálnymi preferenciami. |
| 22 | Požaduje sa užívateľom konfigurovateľná dotyková obrazovka s možnosťou výberu zobrazenia monitorovaných údajov užívateľom vo viacerých prednastavených formách rozloženia, napr. krivky, slučky, grafické vyobrazenie aktuálnej pľúcnej mechaniky. |
| 23 | Konštrukčné a softvérové vyhotovenie prístroja umožňujúce testovanie správneho a bezpečného zostavenia prístroja pre začatie účinnej ventilačnej podpory. Musí umožňovať testovanie parametrov: integrita a tesnosť okruhu, kalibrácia prietokového senzora, kalibrácia O2 senzora nespotrebného charakteru (nie chemický senzor), kalibrácia CO2 senzora**.** |
| 24 | Požaduje sa možnosť zahájenie ventilačnej terapie v kritických situáciách bez potreby predošlej kalibrácie a testov prístroja. |
| 25 | Požaduje sa optický alarm viditeľný zo všetkých strán prístroja a nezávislá redundantná signalizácia alarmového hlásenia na obrazovke displeja**.** |
| 26 | Požaduje sa možnosť použitia ventilačných okruhov pre jednorazové aj opakovateľné použitie, ako aj okruh s aktívnym alebo pasívnym zvlhčovaním. |
| 27 | Požaduje sa softvérová verzia v slovenskom alebo v českom jazyku, návod na použitie v slovenskom jazyku. |
| **Ventilačné parametre:** | |
| 28 | Dychový objem min. 20-2000 ml |
| 29 | PEEP/CPAP min. 1-50cmH2O |
| 30 | Kyslík min. 21-100% |
| 31 | Pomer I:E min. 1:9-4:1 |
| 32 | Doba nádychu min. 0,1-5 sekúnd |
| 33 | Doba výdrže min. 0-1,5 sekúnd |
| 34 | Čas na spodnej tlakovej hladine (Bi Level) min. 0,2-10 sekúnd |
| 35 | Čas na hornej tlakovej hladine (Bi Level) min. 0,2-30 sekúnd |
| 36 | Podporný tlak min. 0-95 cmH2O |
| 37 | Prietok - HighFlow pre kyslíkovú terapiu min. 2-60 l/min. |
| 38 | Strmosť nárastu tlaku min. 25-400 ms |
| 39 | Citlivosť spúšťača výdychu (ETS) min. 5-70% |
| 40 | Citlivý a presný prietokový asistor/spúšťač, aplikovateľný pre všetky kategórie pacientov min.kategória novorodenec-dospelý |
| 41 | Špičkový prietok min. 2-180 l/min. |
| 42 | Dychová frekvencia min. 4-80 dych/min. |
| **Ventilačné režimy a funkcie:** | |
| 43 | Požaduje sa adaptívna ventilácia v uzatvorenej slučke - režim ventilácie pacienta pri plynulom prechode od plne riadenej, cez striedavú až po podpornú ventiláciu pacienta s alarmom prekročenia minútovej ventilácie. |
| 44 | Požaduje sa automatizovaný ventilačný režim zabezpečujúci ochranu pacienta pred volutraumou/barotraumou prostredníctvom automatickej a po každom dychu realizovanej regulácie dychového objemu a frekvencie dýchania v závislosti od dynamicky sa meniacej respiračnej mechaniky pacienta alebo propocionálny ventilačný režim s veľkosťou a dĺžkou podpory pacienta priamo úmernej meranému úsiliu pacienta o nádych, čo zabezpečí ideálnu ventiláciu |
| 45 | Tlakovo riadený ventilačný režim |
| 46 | Tlakovo riadený ventilačný režim - synchronizovaný |
| 47 | Tlaková podporná ventilácia |
| 48 | Tlaková ventilácia na dvoch tlakových úrovniach |
| 49 | Tlaková podpora a ventilácia s uvoľnením tlaku v dýchacích cestách |
| 50 | Objemovo riadený ventilačný režim |
| 51 | Objemovo riadený ventilačný režim - synchronizovaný |
| 52 | Neinvazívna ventilácia s apnoe zálohou |
| 53 | Neinvazívna ventilácia s časovaním |
| 54 | Kyslíková terapia vysokým prietokom |
| 55 | Musí umožňovať voľbu nastavenia asistora prietokovu pre rôzne kategórie a veľkosti pacientov |
| 56 | Zobrazenie ventilačných parametrov: AutoPEEP resp. PEEPtotal, Cstat |
| 57 | Zobrazenie ventilačných parametrov : špičkový inspiračný a expiračný prietok, P 0.1, PTP alebo ekvivalenty NIF resp. SI, , RSB alebo SBI resp. WOB |
| 58 | Zobrazenie parametrov respiračnej mechaniky: RC insp, RC exp, R insp, R exp alebo ekvivalenty: Cdyn, Cstat, Ri, Re alebo TC, R , Rpac, Cdyn, C20/C |
| 59 | Zobrazenie ventilačných parametrov: tlak, inspiračný a expiračný prietok, objem, čas, pomer I:E, plynov + vypočítaných parametrov (rezistencia, časové konštanty, poddajnosť a iné) |
| 60 | Požaduje sa funkcionalita grafického zobrazovania kriviek v čase (prietok, objem, tlak), ventilačné slučky a zaznamenávanie trendov monitorovaných parametrov. |
| 61 | Softvérové vyhotovenie prístroja umožňujúce vyhotovenie a zobrazenie kvázistatickej nízkoprietokovej tlakovo-objemovej krivky s možnosťou automatickej identifikácie inflexných bodov a PDR (P-V manéver) alebo ekvivalentné riešenie automatickým krokovým manévrom so zobrazením zmien poddajnosti pri zmenách tlaku |
| 62 | Softvérové vyhotovenie prístroja umožňujúce prípravu a vykonávanie recruitment manévrov s funkcionalitou spätnej verifikácie ich klinického účinku na pacienta alebo automatický spätnoväzobný krokový manéver pre určenie ideálneho PEEP a riadiaceho tlaku |
| 63 | Konštrukčné a softvérové vyhotovenie prístroja zabezpečujúce efektívnu kompenzáciu únikov ventilačnej zmesi pri invazívnej a neinvazívnej ventilácii s automatickým nastavením citlivosti asistorov pre optimálnu synchronizáciu s dychovou aktivitou a úsilím pacienta. |
| 65 | Požaduje sa integrovaný rozprašovač liekov - nebulizačná liečba systémom mikronebulizácie vibračnou sieťou / ultrazvuková nebulizácia - integrovaná v prístroji. |
| 66 | Softvérové vyhotovenie prístroja zabezpečujúce zobrazenie grafickej reprezentácie respiračnej mechaniky pacienta vo forme dynamického vyobrazenia grafiky alebo ekvivalentným spôsobom pre vyhodnotenie protektívnej ventilácie. |
| 67 | Požaduje sa zabudovaný technický vstup pre meranie EtCO2 časová/ objemová kapnografia, mainstream - požaduje sa kompletná zostava pre meranie EtCO2 (technický vstup, pripojovací kábel, senzor). |
| 68 | Softvérové vyhotovenie prístroja s funkcionalitou kompenzácie kompletného dýchacieho okruhu. |
| 69 | Konštrukčné a softvérové vyhotovenie prístroja zabezpečujúce možnosť vyhotovenia a uloženia snímky obrazovky na vonkajšie pamäťové médium alebo do pamäte prístroja. |
| 70 | Zostava prístroja vybavená možnosťou doplnenia o meranie ezofageálneho tlaku Pes, s následnou interpretáciou transpulmonálneho tlaku a zobrazením oboch meraných veličín na obrazovke prístroja. Vyžadujú sa minimálne 2 zostavy aj so senzormi pre meranie Pes, v celkovej dodávke prístrojov. |
| 71 | Zostava prístroja musí umožňovať súčasné zobrazenie nasledovných tlakových kriviek na jednej obrazovke: Tlak v dýchacích cestách (Paw), Ezofageálny tlak (Pes), Transpulmonálny tlak (PL) |
| **Zvlhčovanie dýchacích plynov v priebehu ventilačnej terapie:** | |
| 72 | Aktívny zvlhčovač dýchacích plynov s možnosťou voľby teploty zvlhčenej ventilačnej zmesi na výstupe z komory v závislosti od druhu zvoleného ventilačného režimu - invazívny/neinvazívny |
| 73 | Vyhrievanie expiračnej vetvy s teplotným gradientom voči výstupnej teplote zo zvlhčovanej komory pre zabránenie tvorby kondenzátu v expiračnej vetve okruhu. |
| 74 | Ovládanie zvlhčovača dýchacích plynov priamo z ovládacieho panelu zvlhčovača |
| 75 | Funkcionalita kontinuálneho merania a zobrazovania aktuálnej teploty ventilačnej zmesi |
| **Celková zostava prístroja:** | |
| 76 | Aktívny zvlhčovač s možnosťou nastavovania teplôt zvlhčovanej ventilačnej zmesi alebo s automatickým režimom riadenia teploty. |
| 77 | Držiak aktívneho zvlhčovača ventilačnej zmesi min. 1 ks |
| 78 | Držiak pacientskych hadíc min. 1ks |
| 79 | Držiak vody min. 1 ks |
| 80 | Mobilný stojan s postrannými eurolištami a s možnosťou vybavenia o držiak na fľaše O2 min. 1 ks |
| 81 | Tlaková hadica O2 a vzduchu AIR (ak nie je turbína/kompresor súčasťou) min. 1ks |
| 82 | Kompletný duálne vyhrievaný dýchací okruhs komorou min. 1 ks |

**Príloha č. 2 - Cena , položkovitý rozpočet tovaru**

**Predmet plnenia – tovar: Servoventilátory**

**Evidenčné číslo verejného obstarávania kupujúceho : UNLP- 2024-64-NZ**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Por. č.** | **Názov položky** | **Merná jednotka (MJ)** | **Počet MJ** | **Obchodný názov zmluvného tovaru** | **Názov výrobcu zmluvného tovaru** | **Katalógové číslo** | **Kód ŠUKL** | **Jednotková cena v EUR bez DPH** | **Sadzba DPH v %** | **Výška DPH v EUR** | **Jednotková cena v EUR s DPH** | **Celková cena za počet MJ v EUR bez DPH** | **Sadzba DPH v %** | **Výška DPH v EUR** | **Celková cena za počet MJ v EUR s DPH** |
| 1. | Servoventilátory (vrátane príslušenstva) | ks | 20 |  |  |  |  |  |  | 0,00 | 0,00 | 0,00 |  | 0,00 | **0,00** |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Por. č.** | **Názov položky** | **Merná jednotka (MJ)** | **Počet MJ, záruka 60 mesiacov** | **Obchodný názov zmluvného tovaru** | **Názov výrobcu ponúkaného tovaru** | **Katalógové číslo** | **Kód ŠUKL** | **Jednotková cena v EUR bez DPH** | **Sadzba DPH v %** | **Výška DPH v EUR** | **Jednotková cena v EUR s DPH** | **Celková cena za počet MJ v EUR bez DPH** | **Sadzba DPH v %** | **Výška DPH v EUR** | **Celková cena za počet MJ v EUR s DPH** |
| 1. | Servoventilátory | ks | 1 |  |  |  |  |  |  | 0,00 | 0,00 | 0,00 |  | 0,00 | 0,00 |
| 2. | Držiak aktívneho zvlhčovača ventilačnej zmesi | ks | 1 |  |  |  |  |  |  | 0,00 | 0,00 | 0,00 |  | 0,00 | 0,00 |
| 3. | Držiak pacientskych hadíc | ks | 1 |  |  |  |  |  |  | 0,00 | 0,00 | 0,00 |  | 0,00 | 0,00 |
| 4. | Držiak vody | ks | 1 |  |  |  |  |  |  | 0,00 | 0,00 | 0,00 |  | 0,00 | 0,00 |
| 5. | Mobilný stojan s postrannými eurolištami a s možnosťou vybavenia o držiak na fľaše O2 | ks | 1 |  |  |  |  |  |  | 0,00 | 0,00 | 0,00 |  | 0,00 | 0,00 |
| 6. | Tlaková hadica O2 | ks | 1 |  |  |  |  |  |  | 0,00 | 0,00 | 0,00 |  | 0,00 | 0,00 |
| 7. | Kompletný duálne vyhrievaný dýchací okruh s komorou | ks | 10 |  |  |  |  |  |  | 0,00 | 0,00 | 0,00 |  | 0,00 | 0,00 |

## Príloha č. 3 - Zoznam subdodávateľov

**Predmet plnenia – tovar: Servoventilátory**

**Evidenčné číslo verejného obstarávania kupujúceho : UNLP- 2024-64-NZ**

***Subdodávateľ č. 1. \*:***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu :*  *Dátum narodenia:*  *Tel. kontakt:*  *E-mail adresa :* |
| *h/* | *Iné* |  |

***Subdodávateľ č. 2.\* :***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu :*  *Dátum narodenia:*  *Tel. kontakt:*  *E-mail adresa :* |
| *h/* | *Iné* |  |

\* Pokiaľ predávajúci bude zabezpečovať plnenie tejto zmluvy prostredníctvom svojich subdodávateľov (čl. IX. bod 11. tejto zmluvy) vpíše všetky požadované údaje do tabuliek vyššie.

\*\*V prípade, že predávajúci plnenie tejto zmluvy nebude zabezpečovať prostredníctvom svojich subdodávateľov (čl. IX. bod 11. tejto zmluvy) preškrtne vyššie uvedené tabuľky a túto skutočnosť potvrdí podpisom prehlásenia na tejto prílohe:

**Prehlásenie predávajúceho\*\*:**

**Predávajúci týmto prehlasuje, že plnenie tejto zmluvy nebude zabezpečovať prostredníctvom svojich subdodávateľov ( čl. IX. bod 11. tejto zmluvy).**

**V ...................................., dňa: ..........................**

**Predávajúci : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Príloha č. 4 - Zoznam a kontaktné údaje servisných stredísk predávajúceho a kontaktné údaje na Klientske pracovisko predávajúceho (Hotline, Hepldesk, Call centrum)**

**Predmet plnenia – tovar: Servoventilátory**

**Evidenčné číslo verejného obstarávania kupujúceho : UNLP- 2024—64-NZ**